jkorsvik/nowiki_second_scrape_merged huggingface dataset:
Sonisk sprayionisering

Sonisk sprayionisering (ofte forkortet til SSI fra engelsk Sonic spray ionization) er en metode for å lage ioner fra en flytende løsning, for eksempel en blanding av metanol og vann. En pneumatisk (trykkluftdrevet) forstøver brukes til å gjøre løsningen til en supersonisk spray av små dråper. Ioner dannes når løsesmiddelet fordamper, og den statistisk ubalanserte ladningsfordelingen på dråpene fører til en nettolading. Fullstendig oppløsning av prøven resulterer i ioner som kan påvises ved hjelp av massespektrometri.


== Anvendelser ==
Sonisk sprayionisering har blitt kombinert med høytrykk væskekromatografi for analyse av medikamenter. Oligonukleotider er studert med denne metoden. SSI har blitt brukt på en måte som ligner desorpsjonselektrosprayionisering for omgivende ionisering og har blitt koblet med tynnsjiktkromatografi på denne måten.


== Referanser ==
July Morning

July Morning er en sang av det engelske rockebandet Uriah Heep. Sangen ble laget i juli 1970 av Ken Hensley og David Byron, den kom ut på gruppens album  Look at Yourself i 1971.
Sangen «July Morning» var inspirasjonen for den bulgarske tradisjon, kjent som "July Morning" eller "Dzhulaĭ" på Bulgarsk, hvor man samles seg på stranden ved Svartehavskysten om morgenen 1. juli for å se soloppgangen.
Sangen er hele 10:32 lang og de siste 4 minuttene er som en eneste lang virtuos orgelsolo, hvor Manfred Mann ifølge inner-omslaget benytter sin nye Moog-synthesizer for første gang på en innspilling.
Etter at "July Morning" var utgitt på albumet ble det først utgitt som singel i Japan og Venezuela. 
AllMusic jornalisten Dave Thompson beskrev sangen som den av Uriah Heeps sanger som hadde best arrangement, produksjon og fremførelse.
I 1995 la Radiomafia til "July Morning" i listen over "Top 500 Songs".
There I was on a July morning looking for love
With the strength of a new day dawning and the beautiful sun
At the sound of the first bird singing I was leaving for home
With the storm and the night behind me and a road of my own
With the day
Came the resolution

I'll be looking for you


== Medvirkende ==
David Byron - vokal
Mick Box - gitar, akustisk gitar
Ken Hensley - keyboard
Paul Newton - bassgitar
Ian Clarke - trommer
Manfred Mann - Minimoog synthesizer


== Referanser ==
Cabin Fever: Patient Zero

Cabin Fever: Patient Zero var en tysk-amerikansk skrekkfilm fra 2014, regissert av Kaare Andrews. Manus ble skrevet av Jake Wade Wall.
Hovedrollene spilles av Ryan Donowho, Brando Eaton, Jillian Murray, Mitch Ryan, Lydia Hearst, og Sean Astin. Dette var den tredje filmen i Cabin Fever-filmserien, og en oppfølger til Cabin Fever fra 2002 og Cabin Fever 2: Spring Fever fra 2009.


== Handling ==
Dr. Edwards ankommer et bortgjemt laboratorium på en øde øy for å undersøke Mr. Porter. Han er smittet av en ukjent dødelig kjøtt-etende bakterie, men er asymptomatisk og viser ingen tegn til nekrose. Sammen med to andre forskere Camila og Bridgett bruker Dr. Edwards to måneder på å undersøke Porter isolert på øya. Porter ber kontinuerlig om å få se sin kone, men denne forespørselen blir nektet hver gang.
Samtidig forbereder Marcus seg på å gifte seg med den velstående arvingen Kate Arias i Den Dominikanske republikk. Marks bestevenn Dobs, hans bror Josh, og Josh sin kjæreste Penny leier en båt og tar Mark til en tilsynelatende øde og forlatt øy for å feire et utdrikningslag sammen. Stadig mer frustrert smitter Mr. Porter med vilje en av forskerne, når han forsøker å gjøre opprør mot hans fortsatte isolasjon. Etter at Josh og Penny bader i sjøen rundt øya kommer de tilbake til leiren deres. Men de oppdager snart en rekke merkelige utslett på huden deres. Penny begynner også å spytte opp store mengder blod, og huden hennes ser ut til å begynne å smelte vekk.
Josh forsøker å bruke en radio for å skaffe hjelp, og en stemme som påstår å være Dr. Edwards gir Josh en rekke instruksjoner. Mark og Dobs oppdager en skjult bunker, og finner forskning relatert til bakteriene. De ser også muterte mennesker som forsøker å drepe dem. Mark og Dobs klarer å unnslippe, men Dobs blir smittet av viruset. Bunkeren viser seg å ha en sammenheng med Dr. Edwards sitt laboratorium. Josh gjenforenes snart med Mark og Dobs. De møter forskerne, og sammen forsøker de å finne på en plan for å ødelegge hele laboratoriet deres og stoppe det dødelige viruset en gang for alle.


== Rolleliste ==
Mitch Ryan som Marcus.
Ryan Donowho som Dobs.
Brando Eaton som Josh.
Jillian Murray som Penny.
Currie Graham som Dr. Edwards.
Lydia Hearst som Bridgett.
Sean Astin som Porter.
Solly Duran som Camila.
Claudette Lali som Kate.


== Eksterne lenker ==
(en) Cabin Fever: Patient Zero på Internet Movie Database 
(no) Cabin Fever: Patient Zero hos Filmfront 
(da) Cabin Fever: Patient Zero i Danmark Nationale Filminstitut 
(fr) Cabin Fever: Patient Zero på Allociné 
(nl) Cabin Fever: Patient Zero på MovieMeter 
(en) Cabin Fever: Patient Zero på AllMovie 
(en) Cabin Fever: Patient Zero på Rotten Tomatoes 
(en) Cabin Fever: Patient Zero på Metacritic
Tout l’Univers

«Tout l‘Univers» (fransk uttale: ​[tu lynivɛʁ]; norsk oversettelse: hele universet) er en franskspråklig popballade som fremføres av den sveitsiske sangeren Gjon's Tears. Sangen ble utgitt 10. mars 2021 og er komponert av artisten selv, sammen med Xavier Michel, Wouter Hardy og Nina Sampermans. Den var Sveits' bidrag i Eurovision Song Contest 2021 i Rotterdam i Nederland, der den endte på tredjeplass. Låten ble valgt gjennom en lukket juryvurdering i regi av den sveitsiske kringkasteren SRG SSR.


== Om sangen ==
Melodien er komponert av den sveitsiske sangeren Gjon Muharremaj, kjent under artistnavnet Gjon's Tears. Han har albansk bakgrunn; faren er kosovoalbaner, mens moren er fra Albanias hovedstad Tirana. Muharremaj skrev sangen med Xavier Michel, Wouter Hardy og Nina Sampermans under en sveitsisk låtskriverleir, og det er han selv som fremfører den.
Sangen har fransk tekst, og tittelen betyr hele universet. Ser en bort fra 2020, er «Tout l'Univers» Sveits' første franskspråklige bidrag i konkurransen på elleve år – etter at Michael von der Heide sang «Il pleut de l'or» i 2010.


=== Eurovision Song Contest ===

Gjon's Tears skulle ha representert Sveits i Eurovision Song Contest 2020 med låten «Répondez-moi». Konkurransen ble imidlertid avlyst på grunn av koronaviruspandemien, og den sveitsiske kringkasteren SRG SSR besluttet at Gjon's Tears i stedet skulle få representere landet i konkurransen i 2021. 
Vinteren 2020–21 presenterte artisten flere ulike sanger for en 100-personers jury, samt en ekspertjury. «Tout l'Univers» fikk flest stemmer fra de to juryene og ble dermed landets bidrag til Eurovision Song Contest 2021.Sangen var ett av de 17 bidragene i semifinale 2 i Rotterdam Ahoy i Nederland torsdag 20. mai. Der vant sangen semifinalen og kvalifiserte seg til finalen lørdag 22. mai. «Tout l'Univers» var det ellevte bidraget på scenen under finalen. Sangen vant juryavstemningen, men ble nummer seks i telefonavstemningen og endte til slutt med 432 poeng på en tredjeplass samlet. Dette var Sveits' beste plassering i konkurransen siden 1993.


== Listeplasseringer ==


== Utgivelseshistorikk ==


== Referanser ==


== Eksterne lenker ==
(en) Tout l'Univers på MusicBrainz 
(en) Tout l'Univers på Last.fm 
(en) Tout l'Univers på Genius — sangtekst
Ivica Ivušić

Ivica Ivušić (født 1. februar 1995) er en kroatisk fotballspiller som spiller for NK Osijek.


== Landslaget ==
Han ble tatt ut i Kroatias tropp til VM i fotball 2022 i Qatar.


== Referanser ==


== Eksterne lenker ==
(en) Ivica Ivušić – UEFA 
(en) Ivica Ivušić – Transfermarkt 
(en) Ivica Ivušić – national-football-teams.com 
(en) Ivica Ivušić – WorldFootball.net 
(en) Ivica Ivušić – FootballDatabase.eu 
(en) Ivica Ivušić – Soccerway 
(en) Ivica Ivušić – EU-Football.info 
(hr) Ivica Ivušić – Det kroatiske fotballforbundet 
(en) Ivica Ivušić – FBref
Ramón Mierez

Ramón Nazareno Miérez (født 13. mai 1997) er en argentinsk fotballspiller som spiller for den kroatiske klubben NK Osijek.


== Referanser ==


== Eksterne lenker ==
(en) Ramón Mierez – Transfermarkt 
(en) Ramón Mierez – WorldFootball.net 
(en) Ramón Mierez – Soccerway 
(en) Ramón Mierez – FBref
Hafnium (hackergruppe)

Hafnium (noen ganger stylet HAFNIUM) er en cyber spionasje gruppe, noen ganger kjent som en avansert vedvarende trussel, med påståtte bånd til Kina. Microsoft benevner Hafnium som den gruppen som er ansvarlig for Microsoft Exchange Server datainnbrudd i 2021 og påstod at de var "state-sponset og opererer ut fra Kina". Ifølge Microsoft, er gruppen basert i Kina, men først og fremst bruker USA-baserte virtuelle private servere. Etterforskere utenfor Microsoft har bekreftet identiteter eller motivasjon i gruppen. Kina har nektet ansvar for innbruddet.
I februar/mars 2021 ble Stortinget utsatt for angrep som trolig hadde utspring fra denne gruppen.


== Referanser ==
Microsoft Exchange Server datainnbrudd i 2021

Microsoft Exchange Server datainnbrudd var et stort antall av global datainnbrudd som fant sted i 2021 mot både individuelle og foretakbaserte Microsoft Exchange-Servere. Per 9. mars  2021 (2021 -03-09) ble det anslått at rundt 250 000 servere ble  ofre for angrep, inkludert servere som finnes hos rundt 30.000 organisasjoner i USA så vel som Den europeiske banktilsynsmyndighet.I februar/mars 2021 ble Stortinget utsatt for angrep som trolig var en følge av innbruddet.


== Referanser ==
Growing Up Is Getting Old

«Growing Up Is Getting Old» (norsk oversettelse: å vokse opp er å bli gammel) er en sang fra 2021 med den bulgarske sangeren og låtskriveren Victoria. Sangen ble sluppet 26. februar 2021 og var Bulgarias bidrag i Eurovision Song Contest 2021 i Rotterdam i Nederland.


== Om sangen ==
Sangen er skrevet av artisten Victoria sammen med Helena Larsson, Maya Nalani, Oliver Björkvall fra låtskriverselskapet Ligna Group & Ostero Limited. Den ble først utgitt som del av EP-en A Little Dramatic 26. februar 2021, og som singel 19. mars samme år.


=== Eurovision Song Contest ===
Sangen var Bulgarias bidrag i Eurovision Song Contest 2021, etter at Victoria ble internt valgt av Bulgarias nasjonale televisjon (BNT) til å representere landet i konkurransen. Hun skulle ha representert landet i Eurovision Song Contest 2020, men konkurransen ble avlyst på grunn av koronaviruspandemien. I stedet besluttet BNT at hun skulle få representere landet i 2021. Sangen ble kunngjort som Bulgarias bidrag 10. mars.Bulgaria deltok i semifinale 2 av Eurovision Song Contest i Rotterdam Ahoy i Rotterdam i Nederland torsdag 20. mai. Der ble sangen nummer tre og kvalifiserte seg til finalen lørdag 22. mai. I finalen var Bulgaria det 17. landet på scenen. Til slutt endte sangen på ellevteplass med 170 poeng.


== Listeplasseringer ==


== Referanser ==
Tour Trinity

Tour Trinity er et kontorkompleks som ligger i forretningsområdet La Défense, i utkanten av Frankrikes hovedstad Paris, på territoriet til kommunen Courbevoie. 
Den ble tegnet av arkitektfirmaet Cro & Co Architecture, ledet av arkitekten Jean-Luc Crochon.
Tårnet måler 167 m og har et areal på 49 000 m2 på 33 plan.
Trinity har flere arkitektoniske innovasjoner:

En kjerne utenfor senteret: Trinity-kjernen er forskjøvet på fasaden og prydet med panoramaheiser.
Utearealer: terrasser med trekant, loggiaer og balkonger er tilgjengelige over hele høyden på tårnet.
Åpninger foran, som gir tilgang til fri luft på alle fasader.
Bioklimatiske fasader som optimaliserer tilførselen av naturlig lys.
En minimum frihøyde på 2,80 m i alle etasjer.


== Se også ==
Liste over skyskrapere


== Referanser ==


== Eksterne lenker ==
Offisielt nettsted 
(en) Tour Trinity – kategori av bilder, video eller lyd på Commons
Jowhar

Jowhar (arabisk: جوهر‎; også transkribert Jowhaar, Jawhar, Johar, Giohar) er en by i det sørlige Somalia, ved elven Shabeelle, cirka 90 kilometer nord for hovedstaden Mogadishu. Jowhar har om lag 48 000 innbyggere. Den er hovedsete for regionen Shabeellaha Dhexe og for delstaten Hirshabelle.
Jowhar ble grunnlagt av Luigi Amadeo av Savoia og het i den italienske kolonialtiden Villaggio Duca degli Abruzzi eller Villabruzzi. Den ble regionhovedstad i midten av 1980-tallet etter at hovedstaden Mogadishu var blitt utskilt og blitt en egen administrativ enhet.
Patrick Achi

Patrick Achi (1955–) er en ivoriansk politiker som har fungert som statsminister for Elfenbenskysten siden 8. mars 2021.


== Utdannelse ==
Han har sivilingeniørutdannelse fra École supérieure d'électricité (Supelec) og ledelsesutdannelse fra Stanford University.


== Politisk virke ==
Mellom 2010 og 2017 var Achi minister for økonomisk infrastruktur for Elfenbenskysten. Han ble senere stabssjef for landets president Alassane Ouattara.16. april 2020 kunngjorde Achi at han hadde testet positivt for covid-19 og hadde gått i isolasjon inntil videre. 
Achi ble 8. mars 2021 utnevnt av president Ouattara til fungerende statsminister i Elfenbenskysten, som følge av at statsminister Hamed Bakayoko var blitt innlagt på sykehus. Bakayoko døde to dager senere.
I oktober 2021 ble navnet hans nevnt i Pandora Papers. Han kontrollerte minst fram til 2006 Allstar Consultancy Services Limited, et offshoreselskap på Bahamas som ble opprettet i 1998 gjennom en mellommann mens Achi var regjeringskommissær for Ivorian Electricity Company og teknisk rådgiver for energiministeren.


== Referanser ==
Atanasije (Jevtić)

Atanasije Jevtić (serbisk kyrillisk: Атанасије Јевтић; født 8. januar 1938 i Brdarica nær Valjevo i den serbiske delen av Kongeriket Jugoslavia, død 4. mars 2021 i Trebinje i Bosnia-Hercegovina) var en serbisk-ortodoks prelat. 


== Biografi ==
Atanasije var i lang tid professor og dekan ved Det ortodokse teologiske fakultet ved Universitetet i Beograd. Han skrev en rekke bøker innen fagfeltet patristikk. Sammen med biskop Amfilohije Radović oversatte Atanasije de deuterokanoniske bøker i Det gamle testamente til serbisk.Han var epark (biskop) av Banat fra 1991 til 1992 og deretter av Zahumlje og Hercegovina fra 1992 til sin aldersbetingede fratreden i 1999.Atanasije var også en kortere tid administrator av eparkiet Raška og Prizren i 2010 etter ar biskop Artemije Radosavljević ble tvunget til å gå fra sitt verv på grunn av påstått underslag av midler.Han døde 4. mars 2021 i Trebinje av komplikasjoner forårsaket av covid-19. Han ble gravlagt den 6. mars på Tvrdoš-klosterets gravplass.


== Verker i utvalg ==
Jevtić, Atanasije (1973). «Uvod u teologiju kapadokidijskih otaca o Svetome Duhu» (PDF). Teološki pogledi. 6 (1): 22-36. 
Jevtić, Atanasije (1981). «Drugi Vaseljenski sabor» (PDF). Teološki pogledi. 14 (1-3): 81-96. 
Sabornost-katoličnost Crkve: Zbornik članaka pravoslavnih teologa. 1. Beograd: Bogoslovski fakultet SPC. 1986. 
Jevtić, Atanasije (1989). «Hronika stradanja Srba na Kosovu i u Metohiji (1941-1989)» (PDF). Bogoslovlje: Časopis Pravoslavnog bogoslovskog fakulteta u Beogradu. 33 (1-2): 55-79. 
Jevtić, Atanasije (1990). Stradanja Srba na Kosovu i Metohiji od 1941. do 1990. Priština: Jedinstvo. 
Jevtić, Atanasije (1991). «O unijaćenju na teritoriji Srpske pravoslavne crkve» (PDF). Teološki pogledi. 24 (1-4): 131-146. 
Jevtić, Atanasije (2011). «Hristologija Sevira Antiohijskog nije pravoslavna» (PDF). Teološki pogledi. 44 (2): 47-54. 
Jevtić, Atanasije (2012). «Sveti Vaseljenski Sabori: Osmi (879–880. g.) i Deveti (1351. g.)» (PDF). Teološki pogledi. 45 (1): 69-90. 


== Referanser ==
Oslo Ishockeyklubb

Oslo Ishockeyklubb ofte forkortet «OIK»  (stiftet 8. mai 2018) er en ishockeyklubb fra Frogner i Oslo vest,  og spiller sine hjemmekamper i Sonja Henie Ishall men bruker også kunstisen på Frogner stadion. Klubben består av en bredde avdeling samt en hockeyskole for gutter og jenter. Drakt fargen til Oslo Ishockeyklubb er offsielt svarte og hvite. 
Oslo Ishockeyklubb sine verdier er: Inkluderende, energiske og sosiale.


== Bakgrunn ==
Oslo Ishockeyklubb ble staret med at en gjeng ildsjeler fra Oslo vest som Rolf Kirkvaag jr. og Per Arne Flod med flere. Oslos vestkant hadde ikke hat en hockeyklubb på 50 år. Høsten 2020 åpent Sonja Henie Ishall Oslo Ishockeyklubb nye hjemmebane før det hadde klubben trent og spilt i andre ishaller rundt Oslo. Januar 2021 ble hockeyskolen startet. 


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Offisiell hjemmeside
Boris Blank

Boris Blank er navnet til flere personer:

Boris Blank (musiker)
Boris Blank (ishockey)
Blank

Blank kan referere til følgende:


== Personer ==
Boris Blank (musiker)
Boris Blank (ishockey)
Theodor Blank, tysk politiker


== Organisasjoner eller lignende ==
Amt Blank


== Annet ==
Blank, en NRK-serie
Boris Blank (musiker)

Boris Blank (født 1952) er en sveitsisk musiker som var med på å starte bandet Yello.


== Karriere ==
Han stiftet bandet sammen med Carlos Perón mot slutten av syttitallet, og er fremdeles medlem av bandet, fra 1984 sammen med Dieter Meier, efter at Carlos sluttet. Han er bandets komponist og instrumentalist, og håndterer det meste av bandets elektronika. I tillegg til dette arbeider han som filmkomponist.


== Referanser ==


== Eksterne lenker ==
(en) Boris Blank (Musician) – kategori av bilder, video eller lyd på Commons 
(en) Boris Blank på Internet Movie Database 
(da) Boris Blank på Filmdatabasen 
(en) Boris Blank hos The Movie Database 
(en) Boris Blank på Discogs 
(en) Boris Blank på MusicBrainz 
(en) Boris Blank på Songkick 
(en) Boris Blank på Genius — sangtekster 
(en) Boris Blank på AllMusic
!Oka Tokat

!Oka Tokat er en filippinsk TV-serie produsert og sendt av ABS-CBN i 1997.


== Roller ==


== Referanser ==


== Eksterne lenker ==
Artikkelen har ingen egenskaper for filmdatabaser i Wikidata
Arthur Jeffrey Dempster

Arthur Jeffrey Dempster (14. august 1886 - 11. mars 1950) var en kanadisk-amerikansk fysiker som var mest kjent for sitt arbeid innen massespektrometri og sin oppdagelse i 1935 av uranisotopen 235U.


== Tidlig liv og utdanning ==
Dempster ble født i Toronto, Ontario, Canada. Han fikk sin bachelor- og mastergrad ved University of Toronto i henholdsvis 1909 og 1910. Han reiste for å studere i Tyskland, og reiste deretter i begynnelsen av første verdenskrig til USA; der fikk han doktorgraden i fysikk ved University of Chicago.


== Akademisk karriere ==
Dempster ble med i fysikkfakultetet ved University of Chicago i 1916 og ble der til sin død i 1950.
Under andre verdenskrig jobbet han med det hemmelige Manhattanprosjektet for å utvikle verdens første atomvåpen.
Fra 1943 til 1946 var Dempster sjefsfysiker ved University of Chicagos Metallurgical Laboratory eller "Met Lab" som integrerte seg med Manhattanprosjektet og ble grunnlagt for å studere materialene som er nødvendige for fremstilling av atombomber.
I 1946 tok han stilling som divisjonsdirektør ved Argonne National Laboratory.
Dempster døde 11. mars 1950 i Stuart, Florida i en alder av 63 år.


== Forskning ==
I 1918 utviklet Dempster det første moderne massespektrometeret, et vitenskapelig apparat som tillater fysikere og kjemikere å identifisere forbindelser etter massen av elementer i en prøve, og bestemme den isotopiske sammensetningen av elementer i en prøve. Dempsters massespektrometer var over 100 ganger mer nøyaktig enn tidligere versjoner, og etablerte den grunnleggende teorien og utformingen av massespektrometre som fremdeles er brukt den dag i dag. Dempsters forskning i løpet av karrieren sentrerte seg om massespektrometeret og dets applikasjoner, og førte i 1935 til hans oppdagelse av uranisotopen 235U. Denne isotopens evne til å forårsake en raskt voksende fisjon, den kjernefysiske kjedereaksjonen tillot utvikling av atombomber og kjernekraft. 


== Referanser ==
Effektionisering

Ved effektionisering blir et atom eller molekyl ionisert, eller det genereres et ekstra par ladningsbærere i en halvleder. Kollisjonspartneren er vanligvis et elektron eller ion akselerert i et eksternt elektrisk felt. Høyenergi elektromagnetisk stråling eller, hvis temperaturen er høy nok, et elektron, ion eller nøytralt atom kan også føre til effektionisering som et resultat av deres temperaturbevegelse. Hull kan også forårsake effektionisering i halvledere . Etterfølgende rekombinasjon kan resultere i en lysbue det synlige området.Effektionisering kan føre til en kjedereaksjon, også kjent som skredeffekten i halvledere, hvis de frigjorte ladningsbærerne i gjennomsnitt forårsaker mer enn en ytterligere ioniseringsprosess før de rekombineres. Strømmen som øker effekten kan være ønskelig (tellerrør, gassutladningslampe) eller uønsket (lynnedslag, EMP ).


== Referanser ==
Jiří Ventruba

Jiří Ventruba (født 2. februar 1950 i Brno i Tsjekkoslovakia, død 9. mars 2021 i Praha i Tsjekkia) var en tsjekkisk nevrokirurg og politiker.
Han fikk sin medisinske utdannelse ved det medisinske fakultet ved Masaryk-universitetet i Brno. Han begynte i politiske verv i hjembyen i 2006, tilhørte Det demokratiske borgerparti (Občanská demokratická strana, ODS), og satt som folkevalgt i Tsjekkias deputertkammer fra 2017 og til sin død. 
Jiří Ventruba døde den 9. mars 2021 av covid-19.


== Referanser ==
Tihuțapasset

Tihuțapasset (rumensk: Pasul Tihuța eller Pasul Bârgău; ungarsk: Borgói-hágó eller Burgó) er et fjellpass mellom Bârgăufjellene og Călimanifjellene (Øst-Karpatene) i det nordlige Romania. Passet forbinder Bistrița i Transilvania med Vatra Dornei i Bukovina via riksveien DN 17.
Tihuțapasset danner vannskille mellom elvene Bistrița (Tiszas nedbørfelt) og Dorna (Sirets nedbørfelt).
Passet ble berømt etter Bram Stokers roman Dracula, der det blir kalt «Borgopasset» og var inngangsporten til grev Draculas rike. Stoker fant mest sannsynlig navnet på et moderne kart; han besøkte aldri området.


== Referanser ==


== Eksterne lenker ==
(en) Tihuța Pass – kategori av bilder, video eller lyd på Commons
Adrian Stinessen Haugen

Adrian Stinessen Haugen (født 10. juni 1995 i Bergen) er en norsk idrettsleder som i 2020 ble valgt til president i Norges studentidrettsforbund for perioden 2020–2022.


== Referanser ==
Ionepistol

En ionepistol er en betegnelse som vanligvis brukes om et instrument som genererer en stråle av tunge ioner med en veldefinert energifordeling.Ionstrålen er produsert av et plasma som er begrenset i volum. Ioner av en bestemt energi blir ekstrahert, akselerert, kollimert og/eller fokusert. Ionepistolen er sammensatt av en ionekilde, ekstraksjonsstruktur og en kollimasjons-/linsestruktur. Plasmaet kan bestå av en inert eller reaktiv gass (f.eks. N+ og O+) eller et lett kondenserbart stoff (f.eks. C+ og B+). Plasmaet kan dannes fra molekyler som inneholder stoffet som vil danne strålen, i så fall må disse molekylene fragmenteres og deretter ioniseres; for eksempel kan H og CH4 sammen fragmenteres og ioniseres for å skape en stråle for avleiring av diamantlignende karbonfilmer.


== Design av ionepistoler ==
Nøkkelfaktorer i design av ionepistoler er:

ionestrømtettheten (eller tilsvarende ionefluksen), som styres av ionekilden,
ioneenergispredningen, som primært bestemmes av ekstraksjonsgitteret,
oppløsningen til ionestrålen, som primært bestemmes av den optiske kolonnen.


== Anvendelse ==
Ionepistolen er en viktig komponent i overflatevitenskap ved at den gir forskeren et middel til å sputte/etse en overflate og generere en elementær eller kjemisk dybdeprofil. Moderne ionepistoler kan produsere strålenergier fra 10eV til mer enn 10keV.


== Referanser ==
Botola 2020/21

Botola 2020/21 var den 65. sesongen av Botola. Ligaen startet 4. desember 2020 og ble avsluttet 28. juli 2021. Wydad ble seriemestere.


== Tabell ==


== Lagene ==


== Resultattabell ==


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Botola 2019/20

Botola 2019/20 var den 64. sesongen av Botola. Ligaen startet 14. september 2019 og ble avsluttet 11. oktober 2020.


== Tabell ==


== Resultattabell ==


== Målskårere ==


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata
Botola 2018/19

Botola 2018/19 var den 63. sesongen av Botola. Ligaen startet 14. september 2018 og ble avsluttet 11. oktober 2019.


== Tabell ==


== Resultattabell ==


== Målskårere ==


== Referanser ==


== Eksterne lenker ==
Artikkelen har ingen egenskaper for offisielle lenker i Wikidata